ᱯᱩᱡᱟ ᱦᱮᱜᱽᱲᱮ

ᱯᱩᱡᱟ ᱦᱮᱜᱽᱲᱮ (ᱡᱟᱱᱟᱢ ᱑᱓ ᱚᱠᱴᱚᱵᱚᱨ ᱑᱙᱙᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱮᱞᱩᱜᱩ, ᱦᱤᱱᱫᱤ ᱟᱨ ᱛᱟᱢᱤᱞ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤ ᱫᱚ ᱢᱤᱫ ᱢᱳᱰᱮᱞ ᱞᱮᱠᱟᱛᱮ ᱟᱡᱟᱜ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫᱼᱟ ᱟᱨ ᱒᱐᱑᱐ ᱨᱮ ᱮᱢ ᱥᱤ-ᱢᱤᱥ ᱭᱩᱱᱤᱵᱷᱚᱨᱥ ᱤᱱᱰᱤᱭᱟ ᱦᱮᱯᱨᱟᱣ ᱨᱮ ᱫᱚᱥᱟᱨ ᱨᱟᱱᱚᱨ-ᱟᱯ ᱞᱮᱠᱟᱛᱮᱭ ᱡᱤᱛᱠᱟᱹᱨ ᱞᱮᱱᱟ ᱾ ᱩᱱᱤ ᱫᱚ ᱛᱟᱢᱤᱞ ᱯᱷᱤᱞᱢ ᱢᱩᱜᱟᱢᱩᱰᱤ (᱒᱐᱑᱒) ᱠᱷᱚᱱ ᱮᱛᱚᱦᱚᱵ ᱞᱮᱫᱟᱭ ᱟᱨ ᱟᱡᱟᱜ ᱯᱩᱭᱞᱩ ᱛᱮᱞᱩᱜᱩ ᱨᱤᱞᱤᱡᱽ ᱫᱚ ᱳᱠᱟ ᱞᱟᱭᱞᱟ ᱠᱳᱥᱚᱢ (᱒᱐᱑᱔) ᱛᱟᱦᱮᱸ ᱠᱟᱱᱟ ᱾ ᱦᱮᱜᱽᱲᱮ ᱫᱚ ᱛᱮᱞᱩᱜᱩ ᱥᱤᱱᱮᱢᱟ ᱨᱮ ᱢᱤᱫ ᱧᱩᱛᱩᱢᱟᱱ ᱟᱠᱴᱨᱮᱥ ᱞᱮᱠᱟᱛᱮ ᱟᱡᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱾

ᱦᱮᱜᱽᱲᱮ ᱫᱚ ᱟᱞᱟ ᱵᱚᱭᱠᱩᱸᱴᱷᱯᱩᱨᱢᱩᱞᱩ (᱒᱐᱒᱐) ᱟᱨ ᱢᱚᱥᱴ ᱮᱞᱤᱡᱤᱵᱞᱤ ᱵᱮᱪᱞᱚᱨ (᱒᱐᱒᱑) ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ SIIMA ᱥᱤᱨᱯᱷᱟᱹ ᱯᱷᱚᱨ ᱵᱮᱥᱴ ᱟᱠᱴᱨᱮᱥ ᱛᱮᱞᱩᱜᱩ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫᱼᱟ ᱾ ᱩᱱᱤ ᱫᱚ ᱳᱠᱟ ᱞᱟᱭᱞᱟ ᱠᱳᱥᱟᱢ, ᱟᱞᱟ ᱵᱚᱭᱠᱩᱸᱴᱷᱯᱩᱨᱢᱩᱞᱩ ᱟᱨ ᱟᱨᱚᱵᱤᱸᱫᱟ ᱥᱚᱢᱤᱛᱷᱟ ᱵᱤᱦᱟᱨ ᱨᱟᱜᱷᱣᱟ (᱒᱐᱑᱘) ᱞᱟᱹᱜᱤᱫ ᱛᱮ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱡᱚᱛᱚ ᱠᱷᱚᱱ ᱱᱟᱯᱟᱭ ᱟᱠᱴᱨᱮᱥ ᱞᱟᱹᱜᱤᱫ ᱮ ᱧᱩᱛᱩᱢ ᱟᱠᱟᱱᱟ ᱾ ᱟᱡᱟᱜ ᱮᱴᱟᱜ ᱠᱚᱢᱚᱨᱥᱤᱭᱟᱞ ᱦᱤᱥᱴ ᱯᱷᱤᱞᱢ ᱠᱚᱫᱚ ᱫᱩᱵᱽᱵᱚᱫᱟ ᱡᱚᱜᱚᱱᱱᱟᱫᱷᱚᱢ (᱒᱐᱑᱗), ᱢᱚᱦᱟᱨᱥᱤ (᱒᱐᱑᱙), ᱜᱚᱰᱰᱟᱞᱠᱚᱱᱰᱟ ᱜᱚᱱᱮᱥ (᱒᱐᱑᱙) ᱟᱨ ᱦᱟᱣᱩᱥᱯᱷᱩᱞ ᱔ (᱒᱐᱑᱙) ᱾ ᱱᱚᱶᱟ ᱛᱟᱭᱚᱢ ᱟᱡᱟᱜ ᱠᱮᱨᱤᱭᱚᱨ ᱨᱮ ᱟᱱᱟᱴ ᱦᱮᱡ ᱮᱱᱟ, ᱪᱮᱫᱟᱜ ᱥᱮ ᱒᱐᱒᱒ ᱥᱮᱨᱢᱟ ᱨᱮᱱᱟᱜ ᱯᱷᱤᱞᱢ ᱨᱟᱫᱷᱮ ᱥᱭᱟᱢ, ᱵᱤᱥᱴ, ᱟᱪᱟᱨᱭᱟ ᱟᱨ ᱥᱟᱨᱠᱥ, ᱟᱨ ᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱯᱷᱤᱞᱢ ᱠᱤᱥᱤ ᱠᱟ ᱵᱷᱟᱭ ᱠᱤᱥᱤ ᱠᱤ ᱡᱟᱱ ᱫᱚ ᱱᱟᱯᱟᱭ ᱵᱟᱝ ᱧᱟᱢ ᱞᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ
ᱯᱩᱡᱟ ᱦᱮᱜᱽᱲᱮ ᱫᱚ ᱑᱓ ᱚᱠᱴᱚᱵᱚᱨ ᱑᱙᱙᱐ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱢᱩᱢᱵᱟᱭ, ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫ ᱛᱩᱞᱩ ᱯᱟᱹᱨᱥᱤ ᱨᱚᱲ ᱠᱟᱱ ᱵᱚᱱᱴ ᱜᱷᱟᱨᱚᱸᱡᱽ ᱨᱮᱭ ᱦᱟᱨᱟ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱢᱚᱱᱡᱩᱱᱟᱛᱷ ᱦᱮᱜᱽᱲᱮ ᱟᱨ ᱟᱭᱳ ᱫᱚ ᱞᱚᱛᱟ ᱦᱮᱜᱽᱲᱮ ᱾ ᱩᱱᱠᱩ ᱫᱚ ᱢᱩᱬ ᱞᱮᱠᱟᱛᱮ ᱫᱚ ᱩᱰᱩᱯᱤ, ᱠᱚᱨᱱᱟᱴᱚᱠ ᱨᱤᱱ ᱠᱟᱱᱟ ᱠᱚ ᱾ ᱟᱡᱤᱡ ᱢᱤᱫ ᱢᱟᱨᱟᱝ ᱵᱚᱭᱦᱟ ᱨᱤᱥᱚᱵᱷ ᱦᱮᱜᱽᱲᱮ ᱦᱚᱸ ᱢᱤᱫ ᱚᱨᱛᱷᱳᱯᱮᱰᱤᱠ ᱥᱚᱨᱡᱚᱱ ᱠᱟᱱᱟᱭ ᱾ ᱛᱩᱞᱩ ᱵᱮᱜᱚᱨ ᱩᱱᱤ ᱫᱚ ᱤᱝᱞᱤᱥ, ᱦᱤᱱᱫᱤ ᱟᱨ ᱢᱟᱨᱟᱴᱷᱤ ᱯᱟᱹᱨᱥᱤ ᱦᱚᱸᱭ ᱯᱟᱨᱥᱟᱞ ᱟᱠᱟᱫᱼᱟ ᱾ ᱛᱟᱭᱚᱢ ᱩᱱᱤᱫᱚ ᱟᱡᱟᱜ ᱥᱤᱱᱮᱢᱟ ᱨᱮ ᱠᱮᱨᱤᱭᱚᱨ ᱛᱟᱭᱚᱢ ᱛᱮᱞᱩᱜᱩ ᱪᱮᱫ ᱞᱮᱱᱟᱭ ᱾ ᱩᱱᱤᱫᱚ ᱟᱡᱟᱜ ᱟᱥᱲᱟ ᱥᱮᱪᱮᱫ ᱫᱚ ᱢᱟᱱᱮᱠᱡᱤ ᱠᱩᱯᱚᱨ ᱮᱡᱩᱠᱮᱥᱚᱱ ᱴᱨᱚᱥᱴ ᱟᱥᱲᱟ, ᱢᱩᱢᱵᱟᱭ ᱠᱷᱚᱱ ᱯᱩᱨᱟᱹᱣ ᱞᱮᱫᱼᱟ ᱾ ᱩᱱᱤ ᱫᱚ ᱮᱢ. ᱮᱢ. ᱠᱮ. ᱠᱚᱞᱮᱡᱽ ᱨᱮ ᱥᱮᱞᱮᱫ ᱞᱮᱱᱟᱭ, ᱡᱟᱦᱟᱸ ᱨᱮ ᱩᱱᱤ ᱫᱚ ᱮᱱᱮᱡ ᱟᱨ ᱯᱷᱮᱥᱚᱱ ᱥᱳ ᱨᱮ ᱥᱮᱞᱮᱫ ᱞᱮᱱᱟᱭ ᱾

ᱦᱮᱜᱽᱲᱮ ᱫᱚ ᱢᱤᱥ ᱤᱱᱰᱤᱭᱟ ᱒᱐᱐᱙ ᱨᱮ ᱠᱚ ᱦᱮᱯᱨᱟᱣ ᱞᱮᱫᱮ ᱛᱟᱦᱮᱸᱫ, ᱢᱮᱱᱠᱷᱟᱱ ᱢᱤᱥ ᱤᱱᱰᱤᱭᱟ ᱴᱮᱞᱮᱱᱴᱮᱰ ᱒᱐᱐᱙ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱮᱱ ᱨᱮᱦᱚᱸ ᱮᱛᱚᱦᱚᱵ ᱨᱟᱣᱩᱱᱰ ᱨᱮᱜᱮ ᱵᱟᱦᱨᱮ ᱞᱮᱱᱟᱭ ᱾ ᱤᱱᱟᱹ ᱛᱟᱭᱚᱢ ᱥᱮᱨᱢᱟ ᱨᱮ ᱩᱱᱤ ᱫᱚ ᱢᱤᱥ ᱭᱩᱱᱤᱵᱷᱟᱨᱥ ᱤᱱᱰᱤᱭᱟ ᱒᱐᱑᱐ ᱨᱮ ᱫᱚᱥᱟᱨ ᱨᱟᱱᱚᱨ-ᱟᱯ ᱮ ᱛᱟᱦᱮᱸ ᱠᱟᱱᱟᱭ ᱾

ᱮᱴᱟᱜ ᱠᱟᱹᱢᱤ ᱟᱨ ᱢᱤᱰᱤᱭᱟ ᱪᱤᱛᱟᱹᱨ
ᱦᱮᱜᱽᱲᱮ ᱫᱚ ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱᱤᱡ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱟᱠᱴᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱒᱑ ᱥᱮᱨᱢᱟ ᱞᱟᱹᱜᱤᱫ ᱯᱷᱳᱨᱵᱽᱥ ᱤᱱᱥᱴᱟᱜᱨᱟᱢ ᱨᱮ ᱥᱟᱣᱛᱷ ᱥᱤᱱᱮᱢᱟ ᱨᱤᱱᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱴᱟᱨ ᱨᱮ ᱗ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾ ᱯᱷᱮᱢᱤᱱᱟ ᱨᱤᱱᱤᱡ ᱱᱤᱠᱤᱛᱟ ᱥᱟᱣᱚᱱᱛ ᱫᱚ ᱢᱮᱱ ᱠᱮᱫᱟ, "ᱦᱮᱜᱽᱲᱮ ᱨᱮ ᱢᱤᱫᱴᱟᱹᱝ ᱱᱟᱣᱟ ᱦᱚᱨ ᱢᱮᱱᱟᱜᱼᱟ, ᱟᱨ ᱠᱤᱪᱷᱩ ᱥᱚᱨᱮᱥ ᱮᱱᱮᱡ ᱫᱟᱲᱮ ᱦᱚᱸ ᱢᱮᱱᱟᱜᱼᱟ ᱾"

ᱦᱮᱜᱽᱲᱮ ᱫᱚ ᱛᱟᱭᱚᱢ ᱛᱮ ᱴᱟᱭᱤᱢᱥ ᱢᱳᱥᱴ ᱰᱤᱡᱟᱭᱨᱮᱵᱚᱞ ᱣᱳᱢᱮᱱ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱩᱱᱤ ᱫᱚ ᱦᱟᱭᱫᱨᱟᱵᱟᱫᱽ ᱴᱟᱭᱤᱢᱥ ᱒᱐᱑᱗ ᱥᱮᱨᱢᱟ ᱨᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱩᱲᱤ ᱛᱟᱦᱮᱸ ᱠᱟᱱᱟᱭ ᱾ ᱱᱚᱶᱟ ᱞᱤᱥᱴ ᱨᱮ ᱩᱱᱤ ᱫᱚ ᱒᱐᱑᱙ ᱨᱮ ᱕ ᱟᱱᱟᱜ ᱟᱨ ᱒᱐᱒᱐ ᱨᱮ ᱛᱮᱥᱟᱨ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱩᱱᱤ ᱫᱚ Citra, pTron ᱟᱨ Garnier ᱥᱟᱶᱛᱮ ᱟᱭᱢᱟ ᱵᱨᱟᱱᱰ ᱟᱨ ᱯᱨᱚᱰᱚᱠᱴ ᱠᱚᱣᱟᱜ ᱟᱠᱴᱤᱵᱽ ᱥᱚᱦᱚᱫᱤᱭᱟᱹ ᱠᱟᱱᱟᱭ ᱾

ᱦᱮᱜᱽᱲᱮ ᱟᱡᱟᱜ ᱯᱷᱚᱸᱰᱮᱥᱚᱱ "ᱚᱞ ᱟᱵᱟᱩᱴ ᱞᱚᱵᱽ" ᱦᱚᱛᱮᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱤ ᱠᱚᱭ ᱥᱚᱦᱚᱫ ᱮᱫᱟ, ᱡᱟᱦᱟᱸ ᱫᱚ ᱥᱮᱪᱮᱫ ᱟᱨ ᱦᱚᱲᱢᱚ ᱥᱟᱶᱟᱨ ᱡᱟᱭᱜᱟ ᱨᱮ ᱫᱤᱥᱚᱢ ᱡᱟᱠᱟᱛ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱜᱤᱫᱽᱨᱟᱹ ᱠᱚ ᱮᱢᱚᱜ ᱞᱟᱹᱜᱤᱫ ᱠᱟᱹᱢᱤ ᱮᱫᱟ ᱾ ᱩᱱᱤ ᱢᱮᱱ ᱠᱮᱜᱼᱟ, "ᱚᱞ ᱟᱵᱟᱩᱴ ᱞᱚᱵᱽ ᱫᱚ ᱥᱟᱶᱛᱟ ᱨᱮ ᱨᱩᱣᱟᱹᱲᱚᱜ ᱨᱮᱱᱟᱜ ᱢᱤᱫ ᱦᱩᱰᱤᱧ ᱦᱚᱨ ᱠᱟᱱᱟ ᱾ ᱤᱧ ᱦᱚᱲ ᱠᱚᱣᱟᱜ ᱟᱹᱰᱤ ᱟᱭᱢᱟ ᱟᱭᱢᱟ ᱥᱟᱨᱦᱟᱣ ᱢᱮᱱᱟᱜᱼᱟ ᱡᱮ ᱩᱱᱠᱩ ᱤᱧ ᱱᱚᱶᱟ ᱴᱷᱟᱶ ᱨᱮᱠᱚ ᱫᱚᱦᱚ ᱠᱤᱫᱤᱧᱟ ᱡᱟᱦᱟᱸ ᱨᱮ ᱤᱧ ᱛᱮᱦᱮᱧ ᱡᱟᱦᱟᱸᱭ ᱠᱚᱣᱟᱜ ᱡᱤᱭᱚᱱ ᱨᱮ ᱵᱚᱫᱚᱞ ᱤᱧ ᱟᱜᱩ ᱫᱟᱲᱮᱭᱟᱜᱼᱟ ᱾" ᱒᱐᱒᱐ ᱨᱮ, ᱩᱱᱤ ᱫᱚ ᱠᱭᱩᱨ ᱯᱷᱚᱣᱩᱱᱰᱮᱥᱚᱱ ᱨᱮ ᱒.᱕ ᱢᱤᱞᱤᱭᱚᱱ (US$᱓᱑,᱐᱐᱐) ᱮ ᱮᱢᱟᱫᱮ ᱛᱟᱦᱮᱸᱫ ᱾ ᱚᱠᱴᱚᱵᱚᱨ ᱒᱐᱑᱗ ᱨᱮ, ᱩᱱᱤ ᱫᱚ ᱴᱟᱴᱟ ᱢᱮᱢᱚᱨᱤᱭᱟᱞ ᱥᱮᱱᱴᱟᱨ ᱨᱮ ᱵᱟᱨᱭᱟ ᱜᱤᱫᱽᱨᱟᱹ ᱭᱟᱜ ᱯᱩᱨᱟᱹ ᱢᱮᱰᱤᱠᱟᱞ ᱠᱟᱹᱣᱰᱤ ᱮ ᱮᱢ ᱞᱮᱫᱼᱟ ᱾ ᱥᱤᱧᱚᱛ ᱨᱮ ᱠᱳᱵᱷᱤᱰ-᱑᱙ ᱢᱟᱦᱟᱢᱟᱨᱤ ᱚᱠᱛᱚ ᱨᱮ, ᱩᱱᱤ ᱫᱚ ᱑᱐ ᱜᱚᱴᱟᱝ ᱜᱷᱟᱨᱚᱸᱡᱽ ᱨᱮ ᱨᱟᱥᱚᱱ ᱠᱤᱴ ᱮ ᱮᱢ ᱞᱮᱫᱼᱟ ᱾

ᱯᱷᱤᱞᱢᱚᱜᱨᱟᱯᱷᱤ

ᱱᱤᱛ ᱫᱷᱟᱹᱨᱤᱡ ᱵᱟᱝ ᱨᱤᱞᱤᱡ ᱟᱠᱟᱱ ᱯᱷᱤᱞᱢ ᱠᱚ ᱩᱫᱩᱜ ᱮᱫᱟ
 ᱥᱮᱨᱢᱟ ᱧᱩᱛᱩᱢ ᱯᱟᱴ ᱠᱚ ᱯᱟᱹᱨᱥᱤ ᱠᱚ ᱱᱳᱴᱥ  ᱒᱐᱑᱒ᱢᱩᱜᱟᱢᱩᱰᱤ ᱥᱟᱠᱛᱷᱤ  ᱛᱟᱢᱤᱞ  ᱒᱐᱑᱔ᱚᱠᱟ ᱞᱟᱭᱞᱟ ᱠᱳᱥᱟᱢ ᱱᱚᱱᱫᱟᱱᱟ ᱛᱮᱞᱩᱜᱩ ᱢᱩᱠᱩᱱᱫᱟ ᱜᱳᱯᱤᱠᱟᱛᱮᱞᱩᱜᱩ  ᱒᱐᱑᱖ ᱢᱳᱦᱮᱱᱡᱳ ᱫᱟᱨᱳ ᱪᱷᱟᱱᱤ ᱦᱤᱱᱫᱤ  ᱒᱐᱑᱗ᱰᱤᱡᱮ: ᱫᱩᱵᱽᱣᱟᱫᱟ ᱡᱚᱜᱚᱱᱱᱟᱛᱷᱚᱢ ᱯᱩᱡᱟ ᱛᱮᱞᱩᱜᱩ ᱒᱐᱑᱘ᱨᱚᱝᱥᱛᱷᱟᱞᱚᱢ ᱡᱤᱜᱮᱞᱩ ᱨᱟᱹᱱᱤᱛᱮᱞᱩᱜᱩ ᱥᱮᱨᱮᱧ ᱨᱮ ᱵᱤᱥᱮᱥ ᱧᱮᱧᱮᱞ"ᱡᱤᱜᱮᱞᱩ ᱨᱟᱹᱱᱤ"  ᱥᱟᱠᱥᱭᱟᱢ ᱥᱩᱱᱫᱚᱨᱭᱟ ᱞᱟᱦᱟᱨᱤᱛᱮᱞᱩᱜᱩ ᱟᱨᱚᱵᱤᱸᱫᱟ ᱥᱟᱢᱮᱛᱷᱟ ᱵᱤᱨ ᱨᱚᱜᱷᱚᱵᱟ ᱟᱨᱚᱵᱤᱸᱫᱟᱛᱮᱞᱩᱜᱩ  ᱒᱐᱑᱙ ᱢᱚᱦᱟᱨᱟᱥᱤ ᱯᱩᱡᱟ ᱢᱚᱦᱟᱞᱚᱠᱥᱢᱤᱛᱮᱞᱩᱜᱩ ᱜᱚᱰᱰᱟᱞᱚᱠᱚᱱᱰᱟ ᱜᱟᱱᱮᱥ ᱥᱨᱤᱫᱮᱵᱤᱛᱮᱞᱩᱜᱩ  ᱦᱟᱣᱩᱥᱯᱷᱩᱞ ᱔ ᱨᱟᱡᱽᱠᱩᱢᱟᱨᱤ ᱢᱟᱞᱟ/ᱯᱩᱡᱟ ᱴᱷᱟᱠᱨᱟᱞ ᱦᱤᱱᱫᱤ  ᱒᱐᱒᱐ᱟᱞᱟ ᱵᱚᱭᱠᱩᱱᱴᱷᱟᱯᱩᱨᱨᱚᱢᱩᱞᱩ ᱟᱢᱩᱞᱤᱭᱟᱛᱮᱞᱩᱜᱩ  ᱒᱐᱒᱑ᱢᱚᱥᱴ ᱮᱞᱤᱡᱤᱵᱽᱞᱤ ᱵᱟᱪᱮᱞᱚᱨᱵᱤᱵᱷᱟᱛᱮᱞᱩᱜᱩ᱒᱐᱒᱒ ᱨᱟᱫᱷᱮ  ᱥᱭᱟᱢ  ᱰᱨ. ᱯᱨᱮᱨᱚᱱᱟ ᱪᱚᱠᱨᱚᱵᱷᱚᱨᱛᱤᱛᱮᱞᱩᱜᱩ, ᱦᱤᱱᱫᱤᱵᱟᱨᱭᱟ ᱯᱟᱹᱨᱥᱤ  ᱵᱤᱥᱴ ᱯᱨᱤᱛᱤᱛᱟᱢᱤᱞ ᱟᱪᱟᱨᱭᱟ ᱱᱤᱞᱟᱢᱵᱟᱨᱤᱛᱮᱞᱩᱜᱩ ᱮᱯᱷ ᱓: ᱯᱷᱟᱱ ᱮᱸᱰ ᱯᱷᱨᱚᱥᱴᱨᱮᱥᱚᱱᱱᱤᱡᱮᱛᱮᱞᱩᱜᱩ "ᱞᱟᱭᱤᱯᱷ ᱮᱱᱴᱮ ᱤᱴᱴᱟ ᱵᱷᱩᱱᱰᱟᱞᱟ" ᱨᱮ ᱵᱤᱥᱮᱥ ᱧᱮᱧᱮᱞᱥᱟᱨᱠᱟᱥ ᱢᱟᱞᱟ ᱦᱤᱱᱫᱤ  ᱒᱐᱒᱓ᱠᱤᱥᱤ ᱠᱟ ᱵᱷᱟᱭ ᱠᱤᱥᱤ ᱠᱤ ᱡᱟᱱᱵᱷᱚᱜᱤᱭᱟᱞᱚᱠᱥᱢᱤ ᱜᱩᱱᱰᱟᱢᱮᱱᱤᱦᱤᱱᱫᱤ᱒᱐᱒᱔ᱫᱮᱵᱟ  ᱦᱤᱱᱫᱤᱯᱷᱤᱞᱢᱤᱝ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱛᱩᱞᱩ ᱮᱠᱴᱨᱮᱥ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ
ᱛᱷᱚᱠ:ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱛᱟᱢᱤᱞ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:᱑᱙᱙᱐ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱛᱤᱨᱞᱟᱹ ᱢᱚᱰᱮᱞ ᱠᱚ